Drobūkščiai
Drobūkščiai – kaimas Šilalės rajono savivaldybėje, 8 km į šiaurės vakarus nuo Šilalės, 4 km į pietryčius nuo Kvėdarnos, 3 km į rytus nuo kairiojo Jūros upės kranto, prie kelio  164  Mažeikiai–Plungė–Tauragė . Seniūnaitijos centras. Pro kaimą teka Jūros intakas Skurbynas, didesnė kaimo dalis yra jo dešiniajame krante. Drobūkščiuose yra 1930 m. statyta, o 1990 metais restauruota dviaukštė koplytėlė, o kairiajame Skurbyno krante stūkso 3,5 m aukščio ir 9,6 m apimties granitogneisas, gamtos paminklas – Drobūkščių akmuo.